Introduksjonsmanus til månedens film

*Hver måned får vi et ekstra innblikk i et av Misjonssambandets misjonsfelt og i april blir vi bedre kjent med arbeidet i Mongolia.*

*Hver dag gjennom hele året – og ikke minst på vinteren, når skøyteisen er på plass – kommer flere hundre barn og unge til Grandhagen Aktivitetspark i Khovd i Mongolia for å leke, treffe venner og ha det gøy i trygge omgivelser.*

*– Jeg prøver å forstå deres tanker og liker å ha dype samtaler med dem, sier Narantuya, som arbeider i aktivitetsparken sammen med utsendingene våre. I denne filmen blir du mer kjent med dette arbeidet.*

Last ned filmen, og les mer om Mongolia på siden for månedens misjonsfelt: [Månedens misjonsfelt - Norsk Luthersk Misjonssamband (nlm.no)](https://www.nlm.no/bidra-i-arbeidet/innsamlinger/manedens-misjonsfelt/)

Bli enda bedre kjent med Mongolia på denne siden:

(evt etter filmen og ifbm kollekt)

*Tusen takk for forbønn og gaver, dette betyr at flere får høre om Jesus i Mongolia.*

## **Materiell for fast giverkampanje «La lyset skinne»**

Vi ønsker å løfte fram fast givertjeneste og viktigheten av å ha trofaste givere og har hvert år en fast giverkampanje som starter i februar, men som kan gjennomføres gjennom året. På denne siden kan du lese mer om kampanjen og finne materiell: [Fast giver-aksjon - Norsk Luthersk Misjonssamband (nlm.no)](https://www.nlm.no/ressursbank/kampanje--og-prosjektmateriell/fast-giver-kampanje/)

Vi står sammen om misjonsoppdraget og trenger forbedere, givere og noen som går. Faste givere og forbedere er helt nødvendig for at vi kan gå enda lenger og fortelle enda flere om Jesus, verdens frelser.

**Tusen takk for at du sprer informasjon om givertjeneste!**